Säteilysairaus

Säteilysairaus tarkoittaa sairastumista, joka johtuu laaja-alaisesta solutuhosta seurauksena lyhyessä ajassa saadusta suuresta annoksesta ionisoivaa säteilyä. Syynä on tavallisimmin altistuminen voimakkaasti radioaktiiviselle materiaalille.

 Ekvivalenttiannoksen vaikutus 
Säteilysairauden vakavuus riippuu henkilön saamasta ekvivalenttiannoksesta. Säteilyannoksen määrä vaikuttaa siten, että suurempi annos aiheuttaa alkuoireiden ilmenemisen nopeammin ja voimakkaammin. Oireet ovat kuitenkin melko epämääräisiä.

0,05–0,2 Sv
Ei vaikutuksia. Voi kasvattaa syöpäriskiä.

0,2–0,5 Sv
Ei havaittavia oireita. Punasolujen määrä vähenee tilapäisesti.

0,5–1 Sv
Vähäinen säteilysairaus: Päänsärkyä. Kasvanut infektioriski. Miehestä tulee steriili.

1–2 Sv
Kevyt säteilysairaus: Satunnaista pahoinvointia ja oksentelua muutaman päivän ajan. Tämän jälkeen noin 10 – 14 päivän rauhallinen vaihe, jonka jälkeen oireet yleisluontoisempia. Immuunijärjestelmän saamat vauriot kasvattavat infektioriskiä huomattavasti. 10 prosenttia potilaista kuolee 30 päivän kuluessa. Raskaana olevan naisen kantama sikiö kuolee.

2–3 Sv
Vakava säteilysairaus: Jatkuvaa pahoinvointia ja oksentelua muutaman päivän ajan. Tämän jälkeen 1–2 viikon rauhallinen vaihe. Sen jälkeen ihokarvojen ja hiusten menetystä, väsymystä ja yleisluontoisia oireita. Valkosolujen määrä romahtaa aiheuttaen hyvin suuren infektioriskin. Nainen saattaa steriloitua. 35 prosenttia potilaista kuolee kuukauden kuluessa.

3–4 Sv
Vakava säteilysairaus: Kuten edellä, mutta rauhallisen vaiheen jälkeen verenvuotoa suussa, ihon alla ja munuaisissa. Puolet potilaista kuolee kuukauden kuluessa.

4–6 Sv
Akuutti säteilysairaus: Akuutit oireet alkavat parin tunnin kuluessa altistuksesta ja kestävät pari päivää. Tämän jälkeen seuraa 7–10 päivän oireeton vaihe, jota seuraavat edellisessä kohdassa mainitut oireet voimakkaampina. Nainen saattaa sterilisoitua. 4,5 sievertin annoksella 60 prosenttia ja 6 sievertin annoksella 90 prosenttia potilaista kuolee ilman intensiivistä hoitoa kuukauden kuluessa. Kuolinsyitä ovat infektiot ja sisäinen verenvuoto.

6–10 Sv
Akuutti säteilysairaus: Luuydin tuhoutuu lähes täysin ja suolisto kärsii vakavia vaurioita. Akuutit oireet kestävät pari päivää, minkä jälkeen seuraa 5–10 päivän oireeton vaihe. Tämän jälkeen potilas kuolee infektioon tai sisäisiin verenvuotoihin. Kaikki potilaat kuolevat kahden viikon kuluessa.

10–50 Sv
Akuutti säteilysairaus: Aivokudoksen saamat säteilyvauriot estävät välittäjäaineiden toimintaa. Seurauksena on välitön pahoinvointi ja väsymys, joita seuraa muutaman päivän mittainen oireeton vaihe ("walking ghost"). Tämän jälkeen mahan ja suoliston kudosvauriot aiheuttavat sisäisiä verenvuotoja ja elektrolyyttitasapainon menetyksen, ja lopulta verenkierron loppuminen johtaa kuolemaan. 100 % potilaista kuolee viikon kuluessa. Ainoa käyttökelpoinen hoito on kipulääkitys.

50–80 Sv 
Potilas vaipuu koomaan muutaman sekunnin tai minuutin kuluessa. Kuolema seuraa muutamassa tunnissa hermoston toiminnan lakatessa.

yli 80 Sv
Yhdysvaltain asevoimien arvioiden mukaan potilas kuolee heti. Tunnetaan kuitenkin pari potilasta, joita on yli 100 sievertin annoksesta huolimatta voitu pitää elossa yli vuorokauden.

 Jakso   Oireet    Altistus (Gray, Gy )1–2 Gy  2–6 Gy  6–8 Gy  8–30 Gy  >30 Gy Välitön Pahoinvointi ja oksentaminen  5–50 %  50–100 %  75–100 %  90–100 %  100 % Aikajana  2–6 h  1–2 h  10–6 0m  < 10 m  välitön Kesto  < 24 h  24–48 h  < 48 h  > 48 h  48 h – kuolema Ripuli  Ei  Vähäinen (10 %)  Suuri (10 %)  Suuri (90 %)  Suuri (100 %) Aikajana  —  3–8 h  1–2 h  > 1 h  < 30 m Päänsärky  Vähäinen  Lievä (50 %)  Kohtalainen (80 %)  Kova (80–90 %)  Kova (100 %) Aikajana  —  4–24 h  3–4 h  1–2 h  < 1 h Kuume Ei ole – Lievä  Kohtalainen (50 %)  Korkea (100 %)  Kova (100 %)  Kova (100 %) Aikajana  —  1–3 h  > 1 h  > 1 h  > 30 m Aivotoiminta Ei muutosta  Aivotoiminnan häiriöitä 6–20 h  Aivotoiminnan häiriöitä < 20 h   Nopeasti tulevia häiriöitä Epileptisiä häiriöitä, vapinaa, ataksia Latentti    28–31 päivää  7–28 päivää  >7 päivää  Ei Ei Sairaus   Lievä leukopenia; Väsymys; Heikkous  Leukopenia; Purppura; Verenvuoto; Infektio; Hiusten lähtö  Vakava leukopenia; Korkea kuume; Ripuli; Oksentaminen; Pyörrytys;Verenpaineen lasku; Elektrolyytti-epätasapaino Pahoinvointi; Oksentaminen;Vakava ripuli; Korkea kuume; Elektrolyytti-epätasapaino; Šokki Kuolema Kuolleisuus  Ilman hoitoa  0–5 %  5–100 %  95–100 %  100 %  100 % Hoidettuna  0–5 %  5–50 %  50–100 %  100 %  100 % Kuoleman ajankohta  6–8 viikkoa  4–6 viikkoa  2–4 viikkoa  2 päivää–2 viikkoa 1–2 päivää

 Hoito 
Säteilysairauteen ei ole varsinaista hoitoa. Hoitotoimenpiteissä pyritään tukemaan potilaan elintoimintoja niin, että elimistö itse korjaa syntyneitä vaurioita. Tällaisia toimenpiteitä ovat:
 Mikrobilääkitys infektiosairauksien estämiseksi
 Verensiirrot
 Luuydinsiirrot

 Katso myös 
 Radon
 Sädehoito
 Säteily
 Ydinvoima
 Luettelo ydinonnettomuuksista
 Luettelo ydinlaitostapahtumista (Ines 1–3)

 Lähteet 

 Aiheesta muualla 
 Health impacts from acute radiation exposure 

Luokka:Radioaktiivisuus
Luokka:Säteily
Luokka:Sairaudet
Luokka:Seulonnan keskeiset artikkelit